Slavoj Žižek

Slavoj Žižek () (Ljubljana, 1949ko martxoaren 21a) Esloveniako filosofo eta teoriko kritiko bat da, nagusiki hegelianismoaren, marxismoaren eta Lacanen psikoanalisiaren tradizioetan koka daitekeena. Ekarpenak hainbat alorretan (teoria politikoa, zinemaren teoria, edota psikoanalisi teorikoa) egin ditu, eta lan teorikoak herri kulturako adibideez hornitzeagatik ezaguna da.

Filosofia ikasi zuen Ljubljanako Unibertsitatean, eta geroago, psikoanalisia Parisko VIII Vincennes-Saint-Denis Unibertsitatean, bai eta bertan doktoretza egin ere. Egun, Ljubljanako Unibertsitateko Soziologia Institutuko senior ikerlaria da, eta European Graduate Schooleko irakaslea. Halaber, zenbait unibertsitatetan irakasle bisitaria izan da. Londresko Birkbeck Institute for the Humanities-en Nazioarteko Zuzendaria da eta Ljubljanako Psikoanalisi Teorikorako Elkarteko presidentea.

Žižekek herri kulturako adibideak darabiltza Jacques Lacanen teoria azaltzeko, eta Lacanen psikoanalisian, Hegelen filosofian edota ekonomia kritiko marxistan oin hartzen du gizarte fenomenoak interpretatzeko. Hainbat gairi buruz idatzi du, besteak beste: subjektibotasuna, ideologia, kapitalismoa, fundamentalismoa, arrazakeria, tolerantzia, multikulturalismoa, giza eskubideak, ekologia, globalizazioa, Irakeko Gerra, iraultza, utopianismoa, totalitarismoa, postmodernismoa, pop kultura, opera, zinema, teologia politikoa, eta erlijioa. Hausnarketa gai izan ditu halaber Europan gertatzen ari diren prozesu subiranistak. Gai horietan, mendebaldeko "ezker unibertsalista" edota postnazionalen aurka jotzen du, prozesu soberanistak babestuz.Galfasoro, I. 2012: "Todo lo que siempre quisiste saber sobre Slavoj Žižek y nunca te atreviste a preguntar a Imanol Galfarsoro" in Slavoj Žižek, ¡Bienvenidos a tiempos interesantes!,Tafalla, Txalaparta: 173. or.

1990ko hauteskundeetan Esloveniako presidentetzara aurkeztu zen, nahiz eta hautatua ez izan.

 Erreferentziak 

 Kanpo estekak 

  Zizek, ezkerreko pentsamendu berria, Larrun (Argiako gehiagarria), 143. zkia.
  Žižeki egindako elkarrizketa, Berria, 2010eko ekainaren 13a
  Žižeki egindako elkarrizketa, Argia, 2010eko ekainaren 27a, 2236. zkia.
 Slavoj Zizek Iruñean etab... Lapiko Kritikoa, txostenak

 Bibliografia 
Apodaka, Eduardo (2024): Subjektuaren zainak eta adarrak, Bilbo, UEU. 
 Galfarsoro, Imanol (2008): "Zer egin Lenin?" in Subordinazioaren kontra, Iruñea, Pamiela. 
 Galfarsoro, Imanol (2012): "Todo lo que siempre quisiste saber sobre Slavoj Žižek y nunca te atreviste a preguntar a Imanol Galfarsoro" in Slavoj Žižek, ¡Bienvenidos a tiempos interesantes!,Tafalla, Txalaparta. 
 Galfarsoro, Imanol (2012b): "(Post)Marxismoa, kultura eta eragiletasuna: Ibilbide historiko labur bat" in Alaitz Aizpuru(koord.): Euskal Herriko pentsamenduaren gida, Bilbo, UEU. 

Kategoria:Esloveniako filosofoak
Kategoria:Filosofo politikoak
Kategoria:Marxistak
Kategoria:Esloveniako soziologoak
Kategoria:Eslovenierazko idazleak
Kategoria:Gizon filosofoak
Kategoria:XXI. mendeko filosofoak
Kategoria:Kulturaren filosofoak
Kategoria:Esloveniako ateoak
Kategoria:Esloveniako saiakeragileak
Kategoria:Ljubljanatarrak
Kategoria:Parisko Unibertsitateko ikasleak
Kategoria:Psikologiaren filosofoak
Kategoria:Filosofo sozialak
Kategoria:Gogamenaren filosofoak
Kategoria:Hegeliar filosofoak
Kategoria:Logikaren filosofoak
Kategoria:Aforismoegileak